Tim nazzjonali tal-futbol ta' Spanja L-iskwadra nazzjonali tal-futbol ta' Spanja, magħrufin bħala "La Selección", hu t-tim nazzjonali tal-futbol ta' Spanja u hu mmexxi minn Real Federación Española de Fútbol. Spanja għandhom reputazzjoni li ma tantx jimxu tajjeb fit-Tazza tad-Dinja, fejn l-aħjar pożizzjoni kienet ir-raba' post fl-1950. Huma dejjem jibdew tajjeb, imma x'ħin jaslu fir-rawnds ta' wara huma jbatu biex iġibu riżultati tajbin, li huwa frustranti meta tara t-talent enormi tal-plejers. Huma rnexxielhom jirbħu l-Kampjonati Ewropej ta' l-1964, li huma opsitaw. Huma rebħu wkoll il-midalja tad-deheb fl-Olimpjadi tas-Sajf ta' l-1992 f'Barċellona, u rebħu l-edizzjoni ta' l-1999 tal-Kampjonat tal-FIFA ta' taħt l-għoxrin sena fin-Niġerja. Fl-1962 José Villalonga ġie appuntat bħala l-kowċ il-ġdid ta' Spanja. Villalonga kkwalifika lil Spanj għat-Tazza tad-Dinja 1962 imma spiċċaw barra fl-ewwel rawnd wara li affaċjaw grupp tqil fejn kien jinvolvi lill-Brażil, liċ-Ċekoslovakkja u lill-Messiku. Sentejn wara huma rebħu l-edizzjoni tal-Kampjonati Ewropej. Bi skwadra li kienet tinkludi lil Luis Suárez, Francisco Gento, Josep Fusté u José Ángel Iribar huma rebħu lir-Rumanija, lill-Irlanda ta' Fuq u lir-Repubblika Irlandiża biex ikkwalifikaw għas-semi-finali u wara anki għall-finali. Fis-semi-finali huma rebħu 2-1 lill-favoriti Ungerija. Fil-finali huma rebħu lill-Unjoni Sovjetika 2-1, f'attendenza ta' 125,00 persuna fil-Bernabéu. Jesus María Pereda poġġa lill-Ispanjoli fil-vantaġġ wara biss sitt minuti, imma riedu l-gowl ta' Marcelino Martínez biex assiguraw ir-rebħa wara li Galimzian Khusainov kien kiseb il-gowl tal-pari. Bħala "champions" ta' l-Ewropa, Spanja kkwalifikaw għat-Tazza tad-Dinja 1966, b'ħafna mill-plejers ta' l-iskwadra ta' l-1964, taħt il-kowċ José Villalonga, imma naqsu li jagħmlu mpressjoni wara li spiċċaw eliminati fl-ewwel rawnd wara telfiet kontra l-Ġermanja tal-Punent u kontra l-Arġentina, imma rebħa kontra l-Isvizzera. Gowlers: Difensuri: Midfielders: Attakkanti: Il-bnadar li jinsabu fejn il-plejers juru li l-plejer irrappreżenta lil dak il-pajjiż kif ukoll lil Spanja.